Á bə́bə́lá, édzí yásɔ́ á miǹkǒl é nə hə miǹnǎl, á bidǔŋ yā miǹkǒl fə dzam də́dā. Á bə́bə́lá, hə ábə Ǹtondôbə Zambá wáán ńgɔ̄ akodé Ísraɛ̂l á nə́. 24Osɔ́n ó ngáman dí ésīé bətará a tádígi ámɔ̄ngɔ́ dáán, biyə́m bītɔ́g, tɔ ébí bīńnēn, bǎn fám bábán ai bǎn bīníngá bábán. 25Ḿbómbógán ósɔ̄n wáán étēde, osámā wáán ó ku bíā á yób. Amú bī ngábyandi Ǹtondôbə Zambá wáán bíā bə́bēn ai bətará báán, a tádigi ámɔ̄ngɔ́ dáán, a zaa kwí ámōs bēn dí, təge vógolo kíŋ Ǹtondôbə, Zambá wāān.